Etelä-Afrikan randi

Randi (valuuttatunnus ZAR) on Etelä-Afrikan valuutta. Sen nimi tulee Witwatersrandin () vuorijonosta, joka on maan kultavarojen merkittävin keskittymä, jolla muun muassa Johannesburgin kaupunki sijaitsee. Randi otettiin käyttöön vuonna 1961 Etelä-Afrikan tasavallan valuutaksi. Randi jaetaan sataan senttiin. 8. kesäkuuta 2025 yksi randi oli 0,049 euroa, eli yksi euro oli 20,25 randia.

Randista on käytössä 10, 20, 50, 100 ja 200 setelit. Lisäksi käytössä on 5, 10, 20 ja 50 sentin kolikot sekä 1, 2 ja 5 randin kolikot.

Randi on käytössä Etelä-Afrikan lisäksi Namibiassa, Lesothossa ja Swazimaassa, joissa sitä käytetään kansallisen valuutan rinnalla.

Katso myös
 Krugerrandi

 Lähteet 

 Aiheesta muualla 

 Yhdysvaltojen keskuspankin historialliset vaihtokurssitiedot vuosilta 1971–1987 

Luokka:Afrikan rahayksiköt
Luokka:Etelä-Afrikan talous